Esimene seni teada olev eestikeelne  raamat, Wanradt-Koell'i katekismus, trükiti a. 1535 Wittenbergis Hans Lufft'i juures. Et esimene eestikeelne trüking toimus teise rahva juures, pole mi­dagi erilist, sest Saksamaa oli trükikunsti häll ja sakslased sel alal üldtunnustatud meistrid. Ka suurrahvastegi esimesi raama­tuid on trükitud võõral pinnal, näit. inglise esimene raamat, William Caxton'i Recuyell oí the Histories of Troy, trükiti a. 1475 Bruges'is, Burgundias, praeguse Belgia pinnal.